अज्ज फिरी सैह् भिल्ला ते परती ने आया। ओंदे इ प्रीतो दिआ माऊ टोक पाई, “कोई परवन्ध कित्ता है। मता नीं, तां दस बारा तोल़े सोना जरूर इ चाईदा है। नीं तां खानदान्ने दी नक्क वडोई जाणी; कुथी ठारी दे नीं रेहणा। बजुर्गां कोई झूठ थोड़ा इ ग्लाया है जे जितणी चादर होये उतणो इ पैर पसारने चाई दे। कन्ने तुसां, तुहाड़े तां कन्ने पर लीख तिक्कर बी नीं रींगदी। क्या ग्लां? कुस ने ग्लां? कुणा सुणादा है मेरी इस घरे च?” कन्ने रोहे च पता नीं सैह् क्या किछ ग्लाई गेई तिस बक्त।